Tags Aadhaar, Article, Consumer, Mobile
← Badminton Court Carpet thar en → French Open-ah Nadal leh Djokovic te an kal zel Gansbaai Courant -Hengelaars kampeer om die braaivuur | Xplorio Xplorio
Hengelaars kampeer om die braaivuurPublished: 22 July 2016, By: Gansbaai Courant, Category: Gansbaai General NewsBoothengel was verlede Saterdag (2 Julie) taboe vir die Birkenhead Boothengelaars, maar soos gewoonlik het dit geen invloed op ‘n gesellige aandfunksie gehad nie.
Vir die yskoue saal het Boetie Bosman vroegaand enorme stompe, soos vir 'n kampvuur, in die binnebraai brandgesteek wat vir ‘n gesellige en warm atmosfeer gesorg het.
Met Lorainne Fourie se uitstekende potjiekos daarmee saam, kon die aand maklik as ‘n kampeerdery in die bosveld beskryf word.
Twee nuwe klublede, nogal ma en dogter, Renate en Nina Engelke is bekendgestel en het hul lidmaatskapkaartjies ontvang.
“Hierdie twee het eintlik nie bekendstelling nodig nie, maar die nodige formaliteite moet nou afgehandel kom,” het voorsitter Philip Fourie gesê.
Daarna het geselligheid en saamkuier oorgeneem en is daar behoorlik gekuier en gedans tot laataand toe, met Jan Lourens stewig agter die klub se Musiekfabriek.
Die gebruiklike gelukstrekkings vir twee bottels wyn het ook nie agterweë gebly nie. Renate Erdmann het die gelukkige kaartjies getrek, met Thérèsa de Wet en Len Staunton wat elk ‘n bottel wyn gewen het.
Die volgende boothengelkompetisie is vir Saterdag, 6 Augustus 2016 geskeduleer, met die gebruiklike en gesellige aandfunksie daarna. Klubnavrae en funksiebesprekings kan aan Philip Fourie, voorsitter, by 082-747-3634 gerig word, met kompetisienavrae aan die Wedstrydsekretaris, Jean Downing by 076-840-3393. SUBSCRIBE TO XPLORIO SHARE THIS POST: Email Facebook Twitter Information